**NOTA INFORMATIVĂ**

la proiectul hotărârii Guvernului

cu privire la alocarea mijloacelor financiare

1. **Denumirea autorului şi a participanţilor la elaborarea proiectului**

Proiectul hotărârii Guvernului cu privire la alocarea mijloacelor financiare a fost elaborat de Ministerul Afacerilor Interne.

1. **Condiţiile ce au impus elaborarea proiectului de act normativ şi finalităţile urmărite**

Proiectul a fost elaborat în conformitate cu prevederile art. 19 lit. g) şi art. 36 alin. (1) lit. b) din Legea finanțelor publice şi responsabilității bugetar-fiscale nr.181 din 25 iulie 2014, pct. 6 din Regulamentul privind gestionarea fondurilor de urgenţă ale Guvernului, aprobat prin Hotărârea Guvernului nr. 862 din 18 decembrie 2015, precum şi în conformitate cu procesul verbal nr. 12-13-10461 al ședinței Comisiei pentru Situații Excepționale a Republicii Moldova din 17 decembrie 2018.

Prezentul proiect are ca scop restituirea cheltuielilor suportate de către autoritățile publice pentru înlăturarea efectelor situațiilor excepționale produse pe teritoriul Republicii Moldova.

1. **Principalele prevederi ale proiectului şi evidenţierea elementelor noi**

Prin proiectul propus spre examinare se aprobă alocarea din fondul de intervenție al Guvernului a sumelor de:

- 165468,54 lei Ministerului Afacerilor Interne pentru lichidarea consecinţelor ninsorilor abundente produse la 23 martie 2018;

- 6768866 lei Consiliului raional Ialoveni pentru înlăturarea consecinţelor calamităţilor naturale produse în perioada lunilor iunie-iulie 2018;

- 148 880 lei Inspectoratului General pentru Situaţii de Urgenţă al Ministerului Afacerilor Interne pentru achitarea serviciilor contractate la lichidarea consecințelor deflagrației produse la 6 octombrie 2018 în blocul locativ din mun. Chişinău, bd. Moscova, nr.11.

**4**. **Fundamentarea economico-financiară**

Pentru alocarea mijloacelor financiare stipulate în proiectul actului normativ au fost prezentate documentele confirmative, iar valoarea mijloacelor financiare a fost calculată de autoritățile publice.

1. **Modul de încorporare a actului în cadrul normativ în vigoare**

Urmare aprobării prezentului proiect nu va fi necesară modificarea altor acte normative în vigoare.

1. **Avizarea şi consultarea publică a proiectului**

Întru respectarea Legii nr. 239-XVI din 13 noiembrie 2008 privind transparenţa în procesul decizional, anunţul privind iniţierea procesului de elaborare a proiectului hotărârii Guvernului cu privire la alocarea mijloacelor financiare a fost plasat pe pagina oficială a Ministerului Afacerilor Interne, în directoriul ,,Transparenţa decizională/Consultări publice”.

Totodată, proiectul a fost expediat spre examinare autorităților interesate.

**Secretar general de stat Simion CARP**